CELEX: 62010CN0470
Language: et
Date: 2010-09-28 00:00:00
Title: Kohtuasi C-470/10: 28. septembril 2010 esitatud hagi — Euroopa Komisjon versus Portugali Vabariik

4.12.2010   
            
            
               ET
            
            
               Euroopa Liidu Teataja
            
            
               C 328/19
            
         28. septembril 2010 esitatud hagi — Euroopa Komisjon versus Portugali Vabariik
   (Kohtuasi C-470/10)
   ()
   2010/C 328/34
   Kohtumenetluse keel: portugali
   
      Pooled
   
   
      Hageja: Euroopa Komisjon (esindajad: M. França ja I.V. Rogalski)
   
      Kostja: Portugali Vabariik
   
      Hageja nõuded
   
   
               —
            
            
               tuvastada, et kuna Portugali ametiasutused nõuavad muus liikmesriigis ametlikult asutatud patendivolinikelt mis tahes ajutise teenuseosutamise korral registreerimist ja akrediteerimist ning kontrollivad Portugali ka üksnes ajutiselt elama asuvate ühenduse patendivolinike kutsealaseid kvalifikatsioone, siis on Portugali Vabariik rikkunud Euroopa Liidu toimimise lepingu artiklit 56 ja Parlamendi ja nõukogu 7. septembri 2005. aasta direktiivi 2005/36/EÜ kutsekvalifikatsioonide tunnustamise kohta (1) artikleid 5–7;
            
         
               —
            
            
               mõista kohtukulud välja Portugali Vabariigilt.
            
         
      Väited ja peamised argumendid
   
   Kõnealused Portugali õigusnormid takistavad mõnes liikmesriigis ametlikult asutatud kaubamärgi- ja patendivolinikel olla Portugalis esindajaks Riiklikus Intellektuaalomandi Instituudis, kui need volinikud tulevad Portugali, et osutada oma teenuseid teises liikmesriigis asuvatele klientidele, kui nad ei ole eelnevalt sooritanud eksamit, millega Instituut neid akrediteeriks või tunnustaks.
   
      (1)  ELT L 255, lk 2.